הרייט צ'למרס אדמס

הרייט צ'למרס אדמס (22 באוקטובר 1875 - 17 ביולי 1937) הייתה חוקרת ארצות, סופרת וצלמת אמריקאית. היא ערכה טיולים רבים בדרום ומרכז אמריקה ובאסיה בתחילת המאה ה-20. היא נחשבה מומחית לאמריקה הלטינית וקיבלה את הכינוי "מרקו פולו של האמריקות". היא פרסמה דיווחים על מסעותיה במגזין נשיונל ג'יאוגרפיק והרצתה לעיתים קרובות על מסעותיה ושיתפה בתמונות וסרטים שצילמה.. היא הייתה כתבת במהלך מלחמת העולם הראשונה והייתה האישה הראשונה שהורשתה לדווח מהחזית הצרפתית.

ילדותה ונישואיה 
הרייט צ'למרס אדמס נולדה בסטוקטון, קליפורניה לאלכסנדר צ'למרס ופרנסס וילקנס. כילדה, היא ערכה מספר רב של מסעות על סוסים עם אביה. בגיל 8 טיילה עם אביה ברחבי קליפורניה והרי הסיירה נבדה, ובגיל 14 הם רכבו לאורגון, ומשם למקסיקו לפני שחזרו לסטוקטון.

ב-1899 היא נישאה לפרנקלין פירס אדמס, שעבד באותה תקופה כחשמלאי. הוא חלק איתה את האהבה לטיולים, ובמקום לקנות בית, הם גרו בפנסיון ואת הכסף שחסכו השקיעו במסעות.

מסעותיה וכתבותיה 
בשנת 1904 יצאה אדמס למשלחת הגדולה הראשונה שלה, מסע בן כמעט שלוש שנים ברחבי דרום אמריקה ביחד עם בעלה, בו עברו מעל 60,000 ק"מ.

במסע בשנת 1910, היא טיילה בקובה, האיטי (אותה הקיפה ברכיבה על סוסים), וסנטו דומינגו..

ב-1912 החלה במסע להגיע לכל מקום שהיה בעברו מושבה ספרדית . היא התעניינה מאוד בהשפעה של הכיבוש הספרדי על החברה, הכלכלה, והתרבות.

ב-1913–1914 טיילה מסביב לעולם וביקרה בהונג קונג, שנגחאי, הפיליפינים, מוננגוליה, מרכז אסיה, סיביר, סומטרה, הוואי, יפן, הים הדרומי, בורנאו, והודו.

ב-1930 היא הכריזה בניו יורק טיימס שהיא מפליגה לגיברלטר, משם לספרד, צרפת, מצרים, אביסיניא (אתיופיה של היום), סומלילנד הצרפתית והאיטלקית, עיראק, וסודאן האנגלו-מצרית. המטרה - לחזות בהכתרה של קיסר אתיופיה היילה סלאסי. היא אכן עשתה זאת ונוצר קשר קרוב עם סלאסי איתו נפגשה שוב באירופה בהמשך.

היא כתבה עשרים ואחד מאמרים שכללו גם צילומים שלה עבור נשיונל ג'אוגרפיק מ-1907 עד 1935. במהלך מסעותיה היא התמקדה במנהגים, בפולקלור ובשפות של העמים שבהם ביקרה. היא חיה ביניהם, וחלקה את מנהגי השינה והאוכל שלהם. בכתבות שלה היא ניסתה ללמד ולא לבדר. היא ניסתה לתת לקוראים תחושה שהם איתה במהלך המסע, וכללה פירוט רב של המקומות בהם ביקרה. היא כתבה על הרקע ההיסטורי של המקומות כדי לתת הקשר לדברים שתיארה. היא כתבה על גאוגרפיה, ארכיטקטורה, דתות וכן על היחסים בין המדינות.

מלבד כתיבתה לנשיונל ג'אוגרפיק, אדמס שימשה ככתבת של מגזין הארפר'ס באירופה במהלך מלחמת העולם הראשונה. היא הייתה העיתונאית האישה הראשונה שהורשתה לבקר בשוחות, ואחת מקבוצה קטנה של עיתונאים ועיתונאיות שקיבלו אישור מהממשלה הצרפתית לצלם בשדה הקרב.

אדמס הייתה אחת הנשים האמריקאיות הראשונות שהוזמנו להצטרף כחברות בחברה הגאוגרפית המלכותית בלונדון (ב-1913). למרות שהוזמנה להרצות במועדון חוקרי הארצות , היא לא הוזמנה להצטרף לקבוצה (שהייתה פתוחה לגברים בלבד עד 1981). בשנת 1925, אדמס עזרה להקים את "אגודת הגאוגרפיות" כדי לטפל בסוגיית "בידודן של נשים מהמין החוקר", ושימשה כנשיאת האגודה עד 1933 כשיצאה לפנסיה ועברה לאירופה.

על נשים כחוקרות ארצות היא כתבה:

מותה 
אדמס נפטרה בניס שבצרפת, ב-17 ביולי 1937, בגיל 61. היא נקברה בקפלת הפעמונים באוקלנד, קליפורניה.

לקריאה נוספת

קישורים חיצוניים

הערות שוליים 

גאוגרפיות
חוקרות
מגלי ארצות
מגלי ארצות אמריקאים
צלמות
צלמות אמריקאיות
עיתונאים אמריקאים
סופרות אמריקאיות
כתבות צבאיות אמריקאיות
כתבות צבאיות
כתבים צבאיים אמריקאים
אמריקאיות שנולדו ב-1875
ילידות 1875
אמריקאים שנולדו ב-1875
אמריקאיות שנפטרו ב-1937
אמריקאים שנפטרו ב-1937